S.O.S. katolíkom Slovenska
Drahí katolícki veriaci,
v tejto historickej chvíli sa na vás obracia Byzantský katolícky patriarchát. Dnes sa rozhoduje o duchovnej i fyzickej budúcnosti Slovenska. Západná katolícka cirkev prežíva veľkú duchovnú krízu a morálny odpad. Pápež pri návšteve USA, Austrálie, ešte len pri výstupe z lietadla sa ospravedlňuje za pedofilné škandály spôsobené kňazmi a biskupmi. V Nemecku sa v minulom roku vyškrtlo z cirkvi 160 tisíc katolíkov, v Rakúsku 60 tisíc. Jehovisti a iné sekty masovo lovia predovšetkým vlažných katolíkov. V roku 2009 sa v Írsku rozhodovalo o uzákonení tzv. Lisabonskej zmluvy, ktorá na prvé miesto postavila presadzovanie homosexuality. Írsky biskup N.Treanor verejne klamal, že LZ je vraj v zhode s Božím zákonom a zmanipuloval verejnosť. Dosiahol presadenie Lisabonskej zmluvy v celej Európe. Mnohí cirkevní hierarchovia sú duchovne slepí alebo priamo hrešia proti Duchu Svätému, takže už nevnímajú katastrofálny stav vo svete a v cirkvi. Miesto toho, aby boli svedomím a ukazovali správnu cestu, masovo zavádzajú zverené ovce na širokú cestu záhuby. Väčšina biskupov a falošných prorokov, liberálnych teológov, sa otvorila historicko-kritickej teológii, ktorá popiera inšpiráciu Písma Svätého, Božstvo Krista, všetky zázraky zo Svätého Písma i Kristovo reálne a historické vzkriesenie. Tzv. duch Assisi, ktorého do Cirkvi vtelil pápež Ján Pavol II., vyháňa z cirkvi Ducha Svätého a otvoril dvere duchu antikrista. Viera vo výkupnú smrť nášho Pána Ježiša Krista a úcta k démonom boli postavené ako rovnocenné cesty k spáse. Duch Assisi vnáša nové myslenie, ktoré popiera podstatu evanjelia. Spôsobil koniec misie a začal antimisiu vo vnútri samotnej Cirkvi. Ján Pavol II. učinil apostatické gestá, ktoré vyjadrujú jeho vnútorný odpad. Až do smrti ich presadzoval a neodvolal. Ide tu o stratu viery a prijatie nového antievanjeliového učenia: 
1) dal si na čelo verejne urobiť zasväcujúci démonický znak boha Šivy od sakrálnej prostitútky. 
2) v Assisi pri synkretistickom stretnutí všetkých náboženstiev nechal odstrániť z chrámov všetky kríže (tie, ktoré nešlo odstrániť, dal zakryť) a dovolil pohanom v týchto chrámoch uctievať démonov skrze ich modloslužobné obrady. 

3) v chráme v Assisi dal odstrániť zo svätostánku kríž a na jeho miesto dovolil postaviť modlu budhu a uctievať ho pohanmi,
4) na znak úcty verejne pobozkal Korán, ktorý popiera Božstvo Kristovo, 
5) vo svojom prejave ku všetkým predstaviteľom pohanských náboženstiev verejne prehlásil, že pohanské náboženstvá dávajú odpustenie, mier a lásku. Toto je lož a rúhanie. Odpustenie hriechov je jedine skrze spasiteľnú vieru, ktorú mal Abrahám ešte pred obrezaním (por. Rim 4,1n). Tejto Abrahámovej viere protirečí úcta k démonom v hinduizme, tibetskom lamaizme, indiánskom a africkom šamanizme a v súčasnom New Age. 
My vyznávame a veríme v úrad sv. Petra, pápežstvo. Benedikt XVI. ho ale zneužil, keď kanonizoval ducha antikrista. Prvý pápež Peter a každý iný pápež v celých dejinách cirkvi i celé Písmo aj všetci mučeníci, všetci proroci i svätí i celá pravdivá Kristova cirkev protirečia apostatickému gestu Benedikta XVI. Buď platí Božie slovo, Tradícia apoštolov, mučeníkov a svätých, alebo platí falošný synkretizmus s duchom antikrista, ktorý vyháňa Ducha Svätého z oficiálnej cirkvi. Túto cirkev reprezentoval do 1.5.2011 Benedikt XVI. Buď podľa Gal 1,8-9 dopadá Božia exkomunikácia – anatéma na Benedikta XVI. a odpadlícku hierarchiu, alebo dopadá na pravovernú cirkev s pravovernými pápežmi po celú dobu 2000 rokov. „Čo má spoločné svetlo s tmou?! Aká zhoda je medzi Kristom a Beliarom?!“ (2Kor 6,14b-15). Kvôli ochrane úradu sv. Petra a kvôli jeho zachovaniu musí každý katolík učiniť tento krok a oddeliť sa od pápeža apostatu. Kto z biskupov, kňazov i veriacich sa od apostatu Benedikta neoddelí, zostáva pod Božím prekliatím – anatémou. 
Každý biskup a kňaz Slovenska stojí pred rozhodnutím. Buď sa do Turíc zriekne ducha Assisi – ducha antikrista a prestane pripomínať vo svätej omši meno pápeža apostatu, alebo slúži už neplatne. Liturgia od biskupov a kňazov – apostatov od 13.6.2011 je už neplatná. Pôjde o zbožné divadlo a výsmech ukrižovanému Kristovi. 
Duch apostázie už 25 rokov ničí spasiteľnú vieru a paralyzuje Kristovu krvácajúcu Cirkev. Pre obyčajného veriaceho katolíka Slovenska je nepochopiteľné prijať túto pravdivú diagnózu Cirkvi i obrovskú vinu Jána Pavla II. za vnesenie iného evanjelia, ktoré ale už nevedie k spáse. Najväčšou tragédiou v celej histórii Cirkvi je deň 1. máj 2011. V tento deň pápež Benedikt XVI.: 
a) falošnou beatifikáciou v skutočnosti svojho predchodcu exkomunikoval. 
b) falošnou beatifikáciou povýšil na oltár ducha Assisi – ducha antikrista. Týmto sám seba vylúčil z Cirkvi.

c) celú katolícku cirkev vtiahol do apostázie a vyhnal Ducha Svätého z Cirkvi. 
Od 1.5.2011 nastal stav sedes vacantis. Pápežský stolec je uvoľnený, pápež – apostata už nelegálne okupuje pápežský úrad. Preto každý biskup i každý kňaz je povinný sa najneskôr do sviatku Turíc 12.6.2011 verejne zrieknuť ducha Assisi – ducha antikrista a prestať v liturgii pripomínať meno pápeža apostatu. Pokiaľ biskup alebo kňaz tak neurobí, verejne dáva najavo, že zostáva v jednote s duchom antikrista a od 13.6.2011 sám seba verejne vylúčil z Cirkvi a ako apostata svätú omšu už slúži neplatne. Ide už o zbožné divadlo a urážku nášho Spasiteľa. 

V poslednej dobe na všetky zločiny cirkevná hierarchia mlčí. Pomocou lží a poloprávd klame prostých veriacich a zavádza ich na širokú cestu, vedúcu do večnej záhuby. 
Na Slovensku je pripravený gay-pride na 4.6.2011. I malé dieťa vie, že gay-pride je trójsky kôň, skrze ktorého sú do všetkých národov Európy zavádzané manželstvá homosexuálov, adopcia detí homosexuálmi atď. 
Ako reaguje cirkevná hierarchia na Slovensku? V minulom roku len malá skupina odvážnych katolíkov demonštrovala s transparentmi proti gay-pride. Hovorca KBS tvrdo odsúdil týchto zástancov morálnych a duchovných hodnôt. Zbožnými frázami a citovaním Katechizmu o tzv. tolerancii a údajnej diskriminácii paralyzoval akýkoľvek odpor katolíkov proti morálnej devastácii slovenského národa. Týmto sa KBS dopustila zrady Krista, Cirkvi i národa. 
Manifestácia katolíkov proti gay-pride v apríli 2011 bola cirkevnou hierarchiou taktiež bojkotovaná. 
Dňa 5.5.2011 boli v Brazílii uzákonené homosexuálne manželstvá a adopcia detí. Jeden z členov biskupskej konferencie v Brazílii prehlásil, že schválenie homosexuality je len otázkou politiky a nie Cirkvi. Povedal: „Cirkev v žiadnom prípade nebude podnikať žiadne križiacke výpravy proti zavádzaniu homosexuality.“ Toto je jasný duch slepoty a zrady Krista a Cirkvi. Prax v poslednej dobe dokazuje, že tohoto ducha má i slovenská KBS. 
Byzantský katolícky patriarchát týmto pred celým slovenským národom intervenuje Konferenciu biskupov Slovenska (KBS), aby v nedeľu 22.5.2011 vyzvala pastierskym listom všetkých katolíkov Slovenska k protestu proti gay-diktatúre. Nech určia najoptimálnejší termín k manifestácii – najlepšie na sobotu 28.5.2011 do Bratislavy. Ak slovenský národ zostane pre zradu tejto hierarchie pasívnym, potom naň dopadne prekliatie z odpadlíckej hierarchie. Božie slovo jasne nazýva homosexualitu ohavnosťou (Lev 18,22) a ukazuje, že za túto ohavnosť dopadol oheň z neba na Sodomu a Gomoru (Gen 18-19). Božie slovo jasne dáva tento príklad ako varovanie pre všetky národy a pre všetky časy (Jud 7). Ak biskupi Slovenska ukážu na zhubné následky, ktoré homosexualita prináša, vrátane šírenia AIDS a nebezpečenstva večnej záhuby, v sobotu 28.5.2011 musí byť v Bratislave najmenej štvrť milióna pokojných manifestantov. Politické štruktúry Slovenska musia na túto vôľu ľudu reagovať. 
Pozitívnym príkladom je Litva. Tam v týchto dňoch prijali zákon, ktorým sa trestá verejné propagovanie homosexuality pokutou vo výške od 430-1290 dolárov. 
Vážení biskupi Slovenska, preberte sa z duchovného spánku, odložte ducha zrady a konajte pravdivé pokánie. Prvým krokom k nemu je, že sa chlapsky postavíte na obranu morálnych a duchovných hodnôt v boji proti zvrátenej homosexualite a konkrétne v pastierskom liste vyzvite celý národ k pokojnej manifestácii na 28.5.2011 do Bratislavy. Vaším druhým krokom pravdivého pokánia a vernosti Kristovi k záchrane pápežského úradu i krvácajúcej Cirkvi na Slovensku bude: nech každý biskup vo svojej diecéze v pastierskom liste jasne vysvetlí tragédiu apostázie, ktorú uvrhol na seba i na celú Cirkev Benedikt XVI. Vyzvite každého kňaza, aby sa zriekol ducha Assisi – ducha antikrista a prestal v liturgii pripomínať meno pápeža apostatu až do dňa, kedy bude zvolený pravoverný pápež. Ak tak neučiníte, dňa 12.6.2011, na sviatok Zoslania Ducha Svätého, Boh odníme večnú obetu od všetkých biskupov a kňazov Slovenska, ktorí zostanú v jednote s duchom Assisi – s duchom antikrista. Biskupi a kňazi od tohoto času už nebudú platne slúžiť liturgiu, ich liturgia bude len divadlom a výsmechom Kristovej obety na kríži. Každý kňaz vo svojom svedomí je povinný viac poslúchať Boha než zradcov Krista a Cirkvi. Liturgia bude platne slúžená len tými kňazmi, ktorí sa oddelia od ducha Assisi – ducha antikrista i za cenu, že budú apostatami prenasledovaní. Títo verní kňazi i za cenu, že pôjdu do katakomb, budú nositeľmi pravdivej a obnovenej Cirkvi. Títo kňazi budú povinní oddeliť sa od tých biskupov, ktorí sa neoddelili od ducha Assisi – ducha antikrista. 
Drahí biskupi, akékoľvek sympatie k apostatickým pápežom Jánovi Pavlovi II. a Benediktovi XVI. nemôžu byť postavené proti Ježišovi Kristovi a Jeho Cirkvi. Ak sa stanete zradcami Krista a zostanete v zrade, budete vy i s vami zjednotení kňazi večne zavrhnutí. Na slovenský národ uvrhnete najťažšie prekliatie, za ktoré ponesiete zodpovednosť a trest po celú večnosť! 
Byzantský katolícky patriarchát sa modlí, aby sa na Slovensku našiel aspoň jeden odvážny a pravoverný biskup, ktorý sa oddelí od ducha Assisi – ducha antikrista, prestane pripomínať meno pápeža apostatu a vyzve kňazov svojej diecézy k nasledovaniu. Tento biskup učiní precedens nielen pre slovenský národ, ale pre celú západnú katolícku cirkev. Preto vyzývame všetkých úprimných katolíkov Slovenska, aby po informácii z tohoto listu až do sviatku Turíc vytvorili modlitbové stráže, ktoré sa budú dňom i nocou modliť. Každý katolík nech sa hodinu denne modlí za diecézneho biskupa a obnovenie katolíckej cirkvi na Slovensku. Prosíme tiež veriacich, aby skrze osobné listy povzbudzovali svojich biskupov, aby urobili tento krok vernosti Ježišovi Kristovi pre obnovu katolíckej cirkvi na Slovensku a pre obnovu pápežstva. 
Zrada Benedikta XVI. je veľkou ranou pre Cirkev i pápežstvo. Veríme, že skrze toto najväčšie zlo nastane skrze pravdivé pokánie obnova katolíckej cirkvi! Kiež sa Slovensko stane vzorom obnovy pre celú Cirkev. 

